**ARBEIDSBESKRIVELSE - KLOKKER I ÅS KIRKE (oppdatert 05.01.18)**

**Klokkeren**

* Prestens medhjelper under gudstjenesten.
* Oppmøte senest kl. 10.15.
* Ha sin plass på høyre side i koret, sett fra kirkeskipet.
* Være kledd passende til tjenesten som skal utføres.

**Før gudstjenesten:**

* Finne frem tekstbok og legge den på lesepulten, oppslått på riktig søndag.
* Kontrollere salmenummer
* Kl. 10.15-10.25 Kontrollere at lydanlegg og teleslynge er slått på og teste mikrofonen på lesepulten.
* Finne fram offerkurver og plassere to kurver bakerst og to foran i kirken, avtal med kirkevertene (minn de også på at de skal være igjen for å telle penger).
* Kontrollere at messehagel og antipendium har rett farge, messehagel skal henge i sakristiet.

**Når det er dåp:**

* Reservere plasser og ta imot dåpsfolket og vise dem hvor de skal sitte.
* Sørge for at det er salmebok og gudstjenesteprogram til dåpsfolk.
* Sørger for at det er temperert vann i dåpsmuggen som står i døpefonten.
* Sørge for at dåpsklut (legges på kanten av døpefonten), dåpslys (tennes og slukkes i forkant av gudstjenesten) og bord med lysestake til dåpslys er satt fram.
* Sammen med prest: Samle dåpsfolket fem minutter før gudstjenesten i våpenhuset / bakerst i kirken.
* Organiserer inngangsprosesjonen.

**Under gudstjenesten:**

* Lede inngangsprosesjonen når det er dåp og bære prosesjonskorset

(rekkefølge: klokker, dåpsfølge, prest, bli enig med medvirkende).

* Lese samlingsbønnen og eventuelt tekster fra lesepulten.
* Hvis ikke annet blir avtalt heller klokker vannet i døpefonten – stå på «innsiden», ikke mellom døpefont og menighet.
* Assistere under dåpen med å tenne dåpslys fra Kristus lyset til venstre på alteret fortrinnsvis når vannet sildrer over barnets hode.
* Organisere ofringen under salmen før nattverden.
* Sørge for etterfylling av oblater fra disken under nattverd.
* Ellers å utføre oppgaver i samråd med prest.

**Etter gudstjenesten:**

* Føre de nødvendige opplysninger i dagsregisteret.
* Ansvar for opptelling sammen med kirkevert, og å få offerpengene til nattsafen.